open-index/open-wikipedia-markdown huggingface dataset:
מירון מדזיני

**מֵירוֹן מֶדְזִינִי** (נולד ב-2 בספטמבר 1932) הוא פרופסור אמריטוס ללימודי יפן באוניברסיטה העברית בירושלים, לשעבר דובר לשכת ראש הממשלה של לוי אשכול, גולדה מאיר ויצחק רבין (כהונה ראשונה) וראש לשכת העיתונות הממשלתית.

## ביוגרפיה
מדזיני נולד בירושלים למשה מדזיני (מיידזינסקי), שהיה פרשן מדיני בקול ירושלים, בקול ישראל ובעיתון "הארץ" (ושהעביר את השידור של החלטת החלוקה), ולרגינה לבית המבורגר, שהייתה חברת ילדות של גולדה מאיר במילווקי ושימשה כמזכירתו של משה שרת במחלקה המדינית של הסוכנות היהודית. הוא למד בבית הספר הריאלי בחיפה.

שירת בצה"ל כקצין חי"ר ולאחר מכן למד בסיטי קולג' בניו יורק, בעת שהוריו היו בארצות הברית לרגל עבודת אביו. בשנים 1957–1959 עבד כעוזר נספח העיתונות בשגרירות ישראל בוושינגטון. ב-1960 קיבל תואר מוסמך מאוניברסיטת ג'ורג'טאון בוושינגטון ביחסים בינלאומיים. בין 1959 ועד 1962 למד יפנית ולימודי המזרח הרחוק באוניברסיטת הרווארד ממנה קיבל תואר דוקטור. עם חזרתו לארץ בספטמבר 1962 נתמנה למנהל לשכת העיתונות הממשלתית בירושלים, ובמקביל היה ממקימי החוג ללימודי מזרח אסיה באוניברסיטה העברית בירושלים. ב-1966 מונה לדובר לשכת ראש הממשלה לוי אשכול. ביולי 1973 נתבקש לשמש גם כדובר לשכת ראש הממשלה גולדה מאיר, וכמה חודשים של יצחק רבין בכהונתו הראשונה כראש ממשלה. ביולי 1976 מונה למנהל לשכת העיתונות הממשלתית. לאחר המהפך נטל זאב חפץ את סמכויותיו של מדזיני.

בין השנים 1978 עד 1995 שימש בכמה תפקידים בכירים בקרן היסוד, המגבית המאוחדת לישראל, כולל אחראי על מבצעים, פיתוח מנהיגות ומנהל החטיבה לארצות דוברות אנגלית.

לאחר שפרש מקרן היסוד, המשיך מדזיני ללמד באוניברסיטאות בישראל לימודי מזרח אסיה, בין השאר בבית הספר לתלמידי חו"ל של האוניברסיטה העברית בירושלים.

ספרו **גולדה: ביוגרפיה פוליטית** זכה לפרס ראש הממשלה בשנת 2010.

בשנת 2016 קיבל מירון מדזיני את אות מסדר השמש העולה על תרומתו לקידום לימודי יפן. מדזיני היה ממקימי החוג למזרח אסיה והראשון שלימד על יפן בארץ.

משנת 1961 עד לפטירתה ב-2010 היה נשוי לירמה (לבית סיניקו), עורכת דין, ולהם ארבעה ילדים.

## הסרט "גולדה"
ב-21 באוגוסט 2023 יצא מדזיני למסע בן שלושה שבועות בארצות הברית עם במאי הסרט גיא נתיב לרגל יציאת הסרט "גולדה". המסע כלל את מנהטן (טרום בכורה), בוסטון, מילווקי, לוס אנג'לס, יוסטון, דנוור וערים נוספות. הסרט מנסה לעשות חסד עם זכרה של גולדה ולהיטיב עם אחריותה לפרוץ המלחמה.

## מספריו
* **מפורט ארתור עד הירושימה: עלייתו ונפילתו של המיליטריזם היפני**; אוניברסיטה משודרת, 2006
* **גולדה**: **ביוגרפיה פוליטית**; ידיעות ספרים, 2008
* **למי הבכורה? המאבק על ההגמוניה במזרח אסיה מתום המלחמה הקרה**; אוניברסיטה משודרת, 2009
* **בצל השמש העולה: יפן והיהודים בתקופת השואה**, אוניברסיטה משודרת, 2012
* **טאיוואן – היסטוריה, חברה ופוליטיקה**, הוצאת כרמל, 2020

## קישורים חיצוניים

* 

**מכּתביו והרצאותיו**:
* 
* 
* פרופ' מירון מדזיני על יחסי ראש הממשלה גולדה מאיר והתקשורת, באתר יוטיוב, 16 בפברואר 2014
* 
* 

## הערות שוליים

קטגוריה:אנשי היישוב ילידי הארץ
קטגוריה:מנהלי לשכת העיתונות הממשלתית
קטגוריה:דוברים ישראלים
קטגוריה:מעוטרי מסדר השמש העולה
קטגוריה:יהודים מעוטרי מסדר השמש העולה
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מאוניברסיטת הרווארד
קטגוריה:בוגרי בית הספר הריאלי
קטגוריה:בוגרי אוניברסיטת ג'ורג'טאון
קטגוריה:סגל האוניברסיטה העברית בירושלים: לימודי אסיה
קטגוריה:ישראלים שנולדו ב-1932
כוחה של אהבה (אלבום)

"**כוחה של אהבה**" הוא אלבום האולפן השני של הזמר-יוצר ומלחין מוזיקה ים-תיכונית הישראלי, פאר טסי.

האלבום יצא ב-25 בנובמבר 2014, מכר מעל 30,000 עותקים והגיע למעמד אלבום זהב.

הסינגל הרביעי מהאלבום, "דרך השלום", היה לשיר המושמע ביותר ברדיו במשך חמישה שבועות ברציפות, הגיע למקום הראשון של המצעד של "מדיה פורסט" והיה לאחד השירים המושמעים ביותר של אותה שנה עם למעלה מ-23 מיליון צפיות ביוטיוב. בנוסף, השיר זכה בפרס אקו"ם ע"ש משה וילנסקי לשיר השנה לשנת 2016.

## רשימת רצועות

## סינגלים

## קישורים חיצוניים

## הערות שוליים

קטגוריה:אלבומי פאר טסי
קטגוריה:אלבומים בעברית
קטגוריה:אלבומים שהופקו על ידי אסף צרויה
קטגוריה:אלבומי זהב בישראל
גלריה שיתופית

ממוזער|דוגמה לגלריה שיתופית: גלריה מרי (ירושלים)
ממוזער|דוגמה לגלריה שיתופית: גלריה אגריפס 12 (ירושלים)
**גלריה שיתופית** היא גלריה המופעלת על ידי קבוצת אמנים שותפים באופן עצמאי. הגלריה השיתופית אינה מונעות ממניעים כלכליים אלא ממניעים אמנותיים־חברתיים. ניתן להבחין בין קולקטיבים – התאגדויות של אמנים למימוש מטרות אמנותיות ספציפיות, מטרות כלכליות, פוליטיות או אחרות, לבין קואופרטיבים שהם ארגונים שיתופיים שוויוניים שרובם ללא מטרות רווח, המספקים לחבריהם כל מה שאמנים צריכים - חלל תצוגה או סטודיו או יחסי ציבור וכדומה.

## גלריות שיתופיות בישראל
קבוצות אמנים החלו לפעול בישראל להקמת גלריות ללא מטרת רווח בתחילת שנות האלפיים. האמנים החברים משתתפים באופן פעיל בכל האספקטים של פעילות הגלריה, לרבות אוצרות, תפעול, השתתפות בהוצאות והצגת תערוכות.

תופעת הגלריות השיתופיות נבעה מרצון האמנים להיות עצמאיים ובלתי תלויים בגלריות המבוססות, המקיימות את שוק האמנות הישראלי. הגלריה השיתופית מאפשרת לחבריה מצע רחב של עשייה והתנסות הן בסוגי אמנות שונים והן בפעילויות רלוונטיות כמו אוצרות וניהול, כל זאת לצד הקידום האישי האמנותי של כל אחד מחבריה והאמנים האורחים המציגים בה (תוך מתן חלל תצוגה והפעלת יחסי ציבור). אופן פעולה זה מגדיל את שדה האמנות ומביא להרחבת השוליים שלו. האופי השיתופי של הגלריה מאפשר סביבה תומכת ודינאמית לאמנים להציג את עבודותיהם ולקדם את פעילותם המקצועית. אפשרות קידום זו עומדת בבסיס העלייה במספרן של הגלריות השיתופיות עם השנים.

הגלריות השיתופיות ברובן רשומות כעמותות הפועלות ללא מטרות רווח, ובכך מתאפשרת עקרונית תמיכת משרד התרבות, אם כי המהלך ממושך ותובעני.

הגלריה השיתופית הראשונה בישראל אגריפס 12, שהוקמה ב-2004 על ידי קבוצת אמנים ירושלמים. מייסדי הגלריה אמרו כי "חשבנו שגלריה קואופרטיבית תענה על שני צרכים: מקום תצוגה שבסיסו אינו מסחרי, ודרך אחרת להציג אמנים".

בין הגלריות השיתופיות הפועלות בישראל: גלריה אלפרד, גלריה P8, גלריה "8 ביפו", "שלוש שלושים" גלריה אינדי, גלריה חנינא, גלריה מקום לאמנות, גלריה אגריפס 12, גלריה מרי, גלריה האגף, גלריה כברי וגלריה בנימין.

## קישורים חיצוניים
* גלריות שיתופיות בתל אביב

## הערות שוליים

קטגוריה:אמנות חזותית
קטגוריה:גלריות לאמנות
קטגוריה:אמנים ישראלים
קטגוריה:גלריות שיתופיות
קטלינה פונור

**קטלינה פונור** (ברומנית: **Cătălina Ponor**; 20 באוגוסט 1987) היא מתעמלת רומניה בעבר, היא אלופה אולימפית בעלת 5 מדליות מהן 3 זהב (אתונה 2004), סגנית אלופת עולם בעלת 5 מדליות מהן 3 כסף (2003 - 2007) ואלופת אירופה בעלת 13 מדליות מהן 8 זהב, 5 מהן בתרגיל על הקורה (2004 - 2017).

## ביוגרפיה
פונור נולדה בקונסטנצה. היא החלה להתאמן בגיל 4.

### 2003
#### סגנית אלופת עולם
באליפות העולם שנערכה באנהיים, קליפורניה, ארצות הברית בשנת 2003 זכתה פונור ב-3 מדליות כסף, בתחרות הקבוצתית בתרגיל קורה ובתרגיל קרקע.

### 2004
#### אלופת אירופה
באליפות אירופה שנערכה באמסטרדם הולנד אפריל 2004 זכתה פונור ב-3 מדליות זהב, בתחרות הקבוצתית, בתרגיל קורה ובתרגיל קרקע.

#### אלופה אולימפית
באולימפיאדת אתונה (2004) זכתה פונור ב-3 מדליות זהב, יותר מכל מתעמל או מתעמלת באולימפיאדה. מדליות זהב, בתחרות הקבוצתית (114.283 נק') לפני ארצות הברית (113.584 נק') ורוסיה (113.235 נק'), בתרגיל קורה בתוצאה של 9.787 נק', לפני קרלי פטרסון מארצות הברית (9.775 נק') ובת ארצה אלכסנדרה ארמייה (9.700 נק') ובתרגיל קרקע בתוצאה של 9.750 נק', לפני בת ארצה ניקולטה דניילה (9.562 נק') ופטריסיה מורנו מספרד (9.487 נק'). בשלב המוקדמות היא סיימה במקום חמישי בתרגיל קפיצות בתוצאה של 9.500 נק', תוצאה שיכלה להעניק לה את המקום השני בגמר.

### 2005
באליפות העולם שנערכה במלבורן, אוסטרליה בשנת 2005 זכתה פונור במדליית ארד, בתרגיל קורה.

### 2007
באליפות העולם שנערכה בשטוטגרט, גרמניה בשנת 2007 זכתה פונור במדליית ארד, בתחרות הקבוצתית.

### עד 2011
בדצמבר 2007 פרשה פונור מהתעמלות תחרותית, בשל פציעות חוזרות ובשנת 2011 חזרה להתחרות.

### 2012
באולימפיאדת לונדון (2012) זכתה פונור בשתי מדליות, כסף וארד. מדליית כסף, בתרגיל קרקע בתוצאה של 15.200 נק', אחרי אלי רייזמן מארצות הברית (15.600 נק') ולפני אליה מוסטפינה מרוסיה (14.900 נק') ומדליית ארד, בתחרות הקבוצתית (176.414 נק'), אחרי ארצות הברית (183.596 נק') ורוסיה (178.530 נק'). נוסף לכך, היא סיימה במקום רביעי בתרגיל החזק שלה על הקורה בתוצאה של 15.066 נק', כמו זו של מדליית הארד.

### 2016
באליפות אירופה שנערכה בברן שווייץ ב-2016 זכתה פונור בשתי מדליות ארד, בתרגיל קורה בתוצאה של 14.266 נקודות ובתרגיל קרקע בתוצאה של 14.466 נקודות.

באולימפיאדת ריו דה ז'ניירו (2016) סיימה פונור במקום שביעי בתרגיל על הקורה בתוצאה של 14.000 נקודות, במקודמות היא עלתה מהמקום החמישי בתוצאה של 14.900 נקודות ובמקום 14 בתרגיל קרקע בתוצאה של 14.200 נקודות.

### 2017
באליפות אירופה שנערכה בקלוז' רומניה באפריל 2017 זכתה פונור במדליית זהב בתרגיל קורה בתוצאה של 14.566 נקודות.

## קישורים חיצוניים

קטגוריה:אלופות אולימפיות: קורה
קטגוריה:אלופות אולימפיות: קרקע
קטגוריה:נושאי דגל רומניה באולימפיאדה
קטגוריה:מתעמלות באולימפיאדת אתונה (2004)
קטגוריה:מתעמלות באולימפיאדת לונדון (2012)
קטגוריה:מתעמלות באולימפיאדת ריו דה ז'ניירו (2016)
קטגוריה:אלופות אולימפיות רומניות: התעמלות
קטגוריה:זוכות מדליית ארד אולימפית רומניות: התעמלות
קטגוריה:זוכות מדליית כסף אולימפית רומניות: התעמלות
קטגוריה:רומניות שנולדו ב-1987
רכוש הוא גזל

**רכוש הוא גזל!** (בצרפתית: *La propriété, c'est le vol!*) היא סיסמה אנרכיסטית אשר ניסח פייר-ז'וזף פרודון בספרו משנת 1840 "מה הוא רכוש? או חקירה אודות הצדק והממשלה".

בשימושו במילה רכוש, מתכוון פרודון לבעלות על קרקע בלבד ולא לכל סוג אחר של רכוש אשר נרכש בזכות עבודה ומאמץ.

סיסמה זו מתארת את גישתו של פרודן הן לגבי אנרכיזם חברתי והן לגבי אנרכיזם אינדיבידואלי. גרסה מסוימת שלה מופיעה באותיות ענק על בניין בתל אביב הסמוך לנתיבי איילון.

קטגוריה:אנרכיזם
קטגוריה:מוטואים
קטגוריה:סיסמאות
פיתון עצים

**פיתון עצים** (שם מדעי ***Morelia***) הוא סוג של נחש מסוג פיתון ממשפחת הפיתוניים הנפוץ בגינאה החדשה ובאוסטרליה והוא כולל 7 מינים ועוד מין נכחד. 

נחשים אלה מצויים ביערות גשם, על גבי ענפים והם גדולים לגודל של 2–3 מ' בממוצע. כמו רוב הפיתוניים הם הורגים את טרפם בעזרת אחיזת חנק ולא על ידי ארס. בצידי העיניים שלהם וגם בחלק החיצוני של פיהם ישנם חיישני חום המכוונים אותם ליצורים חמי דם, המהווים למשה את טרפם.

## מינים
* פיתון השיחים (*M. amethistina*)
* פיתון בולן (*M. boeleni*)
* פיתון ברדלי (*M. bredli*)
* פיתון עבה-קשקשים (*M. carinata*)
* פיתון אונפלי (*M. oenpelliensis*)
* פיתון השטיחים (*M. spilota*)
* פיתון עצים ירוק (*M. viridis*)
* *M. riversleighensis* (נכחד, שרידיו נמצאו בקווינסלנד שבאוסטרליה)

## קישורים חיצוניים

קטגוריה:בעלי חיים שתוארו ב-1842
קטגוריה:טקסונים שתוארו בידי ג'ון אדוארד גריי
קטגוריה:פיתוניים
כוח ארגוס

**כוח ארגוס** (שם מדעי: *Varanus panoptes*) הוא מין של כוח ממשפחת הכוחיים המצוי בצפון אוסטרליה ובגינאה החדשה.
## מאפיינים
בעוד הזכרים גדולים לאורך של 120-140 ס"מ, הנקבות קטנות מהם ואורכן רק 90 ס"מ בממוצע. אלו יצורים מוארכים המזכירים את כוח החולות המצוי באותו אזור כשלשניי המינים עור צהוב עם ראש אפור ופסים במגוון צבעים התלוי באזור מחייתם.

כוח זה נוטה לשכון על הקרקע ולא לטפס על עצים והוא שוכן במגוון בתי חיות ברחבי אוסטרליה וגינאה החדשה. הוא יודע לחפור מאורות באדמה וגם שחיין טוב ויודע לעמוד על שתיים כדי לקבל מבט טוב יותר על סביבתו.

הכוח הוא צייד המחפש יצורים קטנים לרבות דגים, סרטנים, חרקים, עופות ויונקים קטנים, זוחלים אחרים ואפילו לטאות כוח אחרות. הכוחים נפגעים מהתפשטותה של קרפדת הקנים, שפלשה לאוסטרליה והיא מרעילה את הלטאות באכילתם אותה. במקומות מסוימים נפגעו כ-90% מהכוחים באזור בגלל הקרפדה.

## תת-מינים
**Varanus panoptes horni* - המצוי בגינאה החדשה
**Varanus panoptes rubidus* - המצוי בצפון אוסטרליה

## קישורים חיצוניים

## הערות שוליים

קטגוריה:כוחיים
קטגוריה:אוסטרליה: זוחלים
קטגוריה:בעלי חיים שתוארו ב-1980
ת'יורסאו

**ת'יורסאו** (באיסלנדית: **Þjórsá**) הוא הנהר הארוך ביותר באיסלנד. אורכו 230 קילומטרים והוא מנקז שטח של 7,530 קמ"ר. ספיקתו הממוצעת היא 390 מ"ק לשנייה.
## גאוגרפיה
מוצא הנהר הוא הקרחון השלישי בגודלו באיסלנד – הופסיוקול (Hofsjökull), הממוקם במערבהּ של רמת איסלנד (הרמה שמכסה את רוב פנים הארץ). משם, הנהר זורם דרום-מערבה. תחילה, הוא עובר דרך הקניונים שברמה. סמוך ליציאתו מהרמה, מימיו של ת'יורסאו מוסטים (בחלקם) מזרחה – ליצירתו של האגם המלאכותי ת'וריסוואטן (Þórisvatn). המים שנאגרים באגם משמשים להפקת חשמל. בקטע זרימתו העליון, ת'יורסאו קופא בחורף.

אחרי יציאתו לשפלה, ת'יורסאו חולף ממערב לחלקהּ של רמת איסלנד, שחודר דרומה אל השפלה במקביל לנהר. מצפון להר הגעש הקלה (שבחלק זה של הרמה), מימיו של ת'יורסאו נאגרים במאגר המים סולטארטאנגאלון (Sultartangalón) שבשפלה. שם, אל ת'יורסאו נשפך הנהר טונגנאאו (Tungnaá).

לפני כניסתו לעמק ת'יורסאורדאלור (Þjórsárdalur) שבדרום-מערב איסלנד, הנהר חולף ליד הר בורפל (Búrfell). למרגלותיו של הר זה נמצאת תחנת כוח הידרואלקטרית, המנצלת את מי הנהר להפקת אנרגיה. למרגלות ההר, שבגבולו המערבי של העמק, נמצאת גם חווה קהילתית משוחזרת מימי הוויקינגים – ת'יודוולדיסבאירין סטיונג (Þjóðveldisbærinn Stöng). באזור זה, ת'יורסאו חולף בשדה הלבה הגדול ביותר באיסלנד – ת'יורסאו (על שם הנהר, שלאורך רוב מסלולו צמוד לשדה).

במורד הזרם, כאשר הנהר מתעקל צפון-מערבה, מסתעף ממנו ערוץ נוסף. עשרות קילומטרים ממערב לנקודת ההיפרדות, הזרם הנוסף מתחבר אל הזרם המרכזי. שני הערוצים הללו יוצרים (ביניהם) אי גדול, שנקרא אאורנס (Árnes). בעבר, האי שימש כמקום לכינוס הת'ינג (þing) – אספת עם מסורתית. על שמו של האי, אאורנסיסלה (Árnessýsla – האי אאורנס) היה גם שמו של אחד מ-23 המחוזות ההיסטוריים באיסלנד, הנמצא בדרום-מערב הארץ ובו זורם ת'יורסאו.

כביש הטבעת של איסלנד חוצה את הנהר ת'יורסאו – דרך הגשר שבין העיירות סלפוס והלה. קילומטרים ספורים מדרום-מערב לגשר, הנהר נשפך אל האוקיינוס האטלנטי.

## קישורים חיצוניים

* 

קטגוריה:קצרמר גאוגרפיה של אירופה
קטגוריה:איסלנד: נהרות
קטגוריה:נהרות הנשפכים לאוקיינוס האטלנטי
יגאל תלמי (קצין)

**יגאל תלמי** (13 בדצמבר 1934 – 17 בפברואר 2001) היה קצין צה"ל בדרגת אלוף-משנה, שירת כקצין המודיעין של פיקוד הדרום וראש מחלקת מודיעין השדה. בעל עיטור המופת על חלקו במבצע ירקון.

## ביוגרפיה
תלמי נולד במשמר העמק, בנם של אמה לוין תלמי ומאיר תלמי, שניהם אנשי השומר הצעיר שכיהנו כחברי הכנסת מטעם מפ"ם והמערך.

בצה"ל שירת בחיל הקשר, עבר קורס אלחוטנים וקורס קציני קשר. שירת כקצין קשר של גדוד 51 בחטיבת גבעתי. ב-1955 התנדב לצוות הסיירים לבחינת עבירות צירים בסיני לקראת מבצע קדש. על חלקו בפעילות זו שכונתה מבצע ירקון זכה לצל"ש מהרמטכ"ל משה דיין שהומר בהמשך לעיטור המופת. הוא היה בכך הראשון מבין חיילי חיל הקשר שעוטר בצל"ש. באוקטובר 1956 הצטרף לצוות ההקמה של גדוד ד' בחטיבת הצנחנים ומונה לקצין הקשר הגדודי, במהלך מלחמת סיני מונה לקמב"ץ הגדוד. לאחר המלחמה שימש קצין הקשר של גדוד 890.

לאחר שחרורו מצה"ל עבד במשק קיבוץ משמר העמק והיה מנהל המוסד החינוכי שומריה בקיבוץ. במילואים שירת כקצין המודיעין של חטיבה 80, חטיבת צנחנים, ולחם עמה במלחמת ששת הימים. בהמשך שירת כקצין אג"ם של החטיבה. לאחר מלחמת יום הכיפורים חזר לשירות הקבע ומילא תפקידים באגף המודיעין. שירת כקצין המודיעין של אוגדה 252, ב-1976 מונה לסגן קצין המודיעין של פיקוד הדרום וב-1978 מונה לקצין המודיעין של הפיקוד. בתקופת מלחמת לבנון הראשונה שימש ראש מחלקת מודיעין שדה. השתחרר ב-1984.

לאחר שחרורו עבד במפעל "תמה" בקיבוץ משמר העמק וכיהן כמנכ"ל המפעל במשך מספר שנים.

## קישורים חיצוניים
* סגן יגאל תלמי באתר עמותת חיל הקשר
* יגאל תלמי באתר עמותת חיל הקשר
* יגאל תלמי באתר זמרשת
*  באתר הגבורה

## הערות שוליים

קטגוריה:מנכ"לים ישראלים
קטגוריה:מנכ"לים יוצאי שירות קבע בצה"ל
קטגוריה:משמר העמק: אישים
קטגוריה:אישים הקבורים במשמר העמק
קטגוריה:קציני מודיעין של פיקוד הדרום
קטגוריה:מעוטרי עיטור המופת
קטגוריה:חיילי חיל הקשר והתקשוב
קטגוריה:חיילי חטיבת הצנחנים
קטגוריה:מנהלי בתי ספר ישראלים
קטגוריה:אלופי-משנה בצה"ל
קטגוריה:ישראלים שנולדו ב-1934
קטגוריה:ישראלים שנפטרו ב-2001
טיטו רבאט

**אסטב (טיטו) רבאט ברגדה** (בספרדית: **Esteve "Tito" Rabat Bergada**; נולד ב-25 במאי 1989) הוא רוכב מרוצים ספרדי המתחרה מאז 2016 בסדרת ה-MotoGP. בשנת 2014 זכה באליפות הקטגוריה Moto2.

## היסטוריה
רבאט החל את הקריירה המקצוענית שלו כמתמודד באליפות ספרד בקטגוריית 125 סמ"ק. בעונת 2005 התחרה במרוץ האחרון של הסבב העולמי, שהתקיים בולנסיה וסיים במקום ה-24. בעונת 2007 השתתף לראשונה בעונה מלאה ואף השיג את הפודיום הראשון בקריירה, כשסיים במקום השלישי בתחרות שהתקיימה בסין. בשתי העונות הבאות לא הצליח להגיע לפודיום נוסף, הישג אותו רשם שוב רק במהלך עונת 2010. בעונת 2011 עבר להתחרות בסבב ה-Moto2. את עונת הבכורה בסבב סיים במקום העשירי ובעונתו השנייה התקדם בשלושה מקומות וסיים במקום השביעי. בעונת 2013 רשם את ניצחון הבכורה ובמהלך העונה הוסיף עוד שני ניצחונות וארבעה פודיומים, שהובילו אותו אל המקום השלישי בסיום העונה.

בשבעת המרוצים הראשונים של עונת 2014 רשם ארבעה ניצחונות ושני פודיומים ובהמשך העונה הוסיף עוד שלושה ניצחונות ושלושה פודיומים רצופים והבטיח לעצמו את הזכייה בתואר האליפות במרוץ הלפני האחרון בעונה. בעונת 2015 התקשה רבאט במאבק על התואר מול יוהאן זרקו, שהוביל מתחילת העונה. רבאט רשם שלושה ניצחונות ושישה פודיומים, אך סיים את העונה במקום השלישי.

בעונת 2016 עבר להתחרות בקבוצת מארק וי.די.אס בקטגוריה הבכירה. לאחר שתי עונות בקבוצה עבר לקבוצת אניביטיה, קבוצת הלווין של דוקאטי. במהלך מקצה האימון שקדם לגרנד פרי בריטניה  נפגע בתאונה, שבר את רגלו ועבר ניתוח שהשבית אותו מפעילות עד לסיום העונה.

## מרוצים

## קישורים חיצוניים

* 

## הערות שוליים

קטגוריה:רוכבי אופנועי מרוץ ספרדים
קטגוריה:אלופי עולם ברכיבת אופנועי מרוץ
קטגוריה:ספרדים שנולדו ב-1989
תריסרון מעויני מכוכב

200px|ממוזער|כיכוב התריסרון המעויני
[180px|ממוזער|התריסרון המעויני המכוכב שקול טופולוגית ל[תריסרון דיסדיאקי (שהוא פאון קטלן שמתקבל מתריסרון מעויני על ידי הדבקת פירמידות מעוינות קצרות יותר המוצמדות לכל פאה).]]
[150px|ממוזער|[מחק עפרון|מחקי עפרון בצורת תריסרון מעויני מכוכב]]

בגאומטריה, **תריסרון מעויני מְכוּכָּב** הוא כיכוב של התריסרון המעויני. פאון זה נקרא לפעמים "פאון אשר", משום שהוא מופיע בעבודתו הידועה של אשר, "מפל מים", וברישומים המכינים של עבודתו "" (שבה מופיע פאון אחר, ).

## קומבינטוריקה וגאומטריה

לתריסרון המעויני המכוכב יש 48 פאות, כולן משולשות; יש לו 26 קודקודים, שבהם 6 בעלי דרגה 8, 8 בעלי דרגה 6, ו-12 בעלי דרגה 4. יש לו 72 מקצועות. על אותה קבוצת קודקודים אפשר לבנות גם את הקובוקטהדרון. את התריסרון המעויני המכוכב אפשר לבנות משישה עותקים של פירמידה מרובעת שאורך בסיסה 2 וגובהה 1, שבסיסיהן מונחים על שלושה מישורים מאונכים והן מצביעות מכל מישור בשני הכיוונים האפשריים. 

## מילוי המרחב
התריסרון המעויני המכוכב יכול לרצף את המרחב התלת־ממדי במבנה דמוי חלת דבש, שבו שישה פאונים נפגשים בכל קודקוד. הסריג של קודקודי הריצוף הוא בעל רמה גבוהה של סימטריה: חבורת הסימטריות המרחבית שלו פועלת עליו באופן שהוא טרנזיטיבי על התאים, על המקצועות, ועל הקודקודים. 

## קישורים חיצוניים
* 
* 

קטגוריה:פאונים
עיטם לבן-גחון

**עֵיטָם לְבֶן-גָּחוֹן** (שם מדעי: *Haliaeetus leucogaster*) הוא מין של עוף דורס גדול החי לחופי דרום-מזרח אסיה והודו ומדרים עד לאוסטרליה. זהו אחד מהגדולים שבמיני המשפחה.
## מאפיינים
עיטם זה הוא לבן ובעל פנים, מקור, כנפיים וזנב שחורים בחלק העליון. משקלו מגיע ל-5 ק"ג ומוטת כנפיו מגיעה ל-2.2 מטרים. הוא אחד מהגדולים שבעיטמים.

הוא עוף דורס פעיל יום, המצוי באזורי החופים והאגמים לאורך הודו, סרי לנקה ודרום-מזרח אסיה ומזרחה עד לגינאה החדשה, צפון אוסטרליה ואיי שלמה. הוא מתמחה בציד דגים באזורי החופים. הוא דואה מעל הים בחיפוש אחר דגים. כשהוא מאתר דג הוא מנמיך עד גובה פני המים פושט את רגליו לפנים, "חורש" את המים בטפריו המעוקלים ושולה את הדג בתנועת מגרפה. הוא ניזון גם מפגרים, נחשי ים ועופות ים קטנים וגם חוטף דגים מעופות אחרים.  

העיטמים הם מינים טריטוריאליים שיתקפו כל מסיג גבול. המאבק על הטריטוריה מתבטא בדרך ייחודית: שני הזכרים מגביהים, מעופפים זה אל זה, משלבים את הטפרים שלהם ומסתחררים באוויר כמו במופע אקרובטי תוך ירידה מהירה לכיוון הקרקע. הראשון שעוזב את האחיזה הוא זה שמוותר על הטריטוריה.

## גלריה

White-bellied Sea-Eagle (Haliaeetus leucogaster) 2.jpg
White bellied Sea Eagle (2).jpg
White-bellied Sea Eagle on the Wing.jpg
Wbse 690V9140 - Flickr - Lip Kee.jpg
Haliaeetus leucogaster - SE Tasmania 2019.jpg
WB Sea Eagle Pounce.jpg
Sri Lankan Elephant and White Bellied Sea Eagles in Kumana National Park.jpg|עיטמים על גב פיל אסייתי


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:עיטם
קטגוריה:אינדונזיה: עופות
קטגוריה:אוסטרליה: עופות
קטגוריה:איי שלמה: עופות
קטגוריה:בעלי חיים בביצות מנגרובים
קטגוריה:בעלי חיים בביצות אוסטרליה
פונקציית המספרים הראשוניים

שמאל|ממוזער|300 פיקסלים|הפונקציה עבור 60 המספרים הטבעיים הראשונים
שמאל|ממוזער|300 פיקסלים|התכנסות של הפונקציה <math>\pi(x)</math> ביחס לפונקציות <math>\frac{x}{\ln(x)},\text{Li}(x)</math>, כאשר <math>x\to\infty</math>.
במתמטיקה ובעיקר בתורת המספרים, **פונקציית המספרים הראשוניים** \pi(x) (ללא קשר למספר פאי) היא פונקציה הסופרת את כמות המספרים הראשוניים שגודלם אינו עולה על x כלשהו. הפונקציה ידועה בעיקר ממשפט המספרים הראשוניים, הטוען כי פונקציית המספרים הראשוניים אסימפטוטית לפונקציה
:\begin{align}\pi(x)\sim\frac{x}{\ln(x)}\\\lim_{x\to\infty}\frac{\pi(x)}{\dfrac{x}{\ln(x)}}=\lim_{x\to\infty}\frac{\pi(x)}{\text{li}(x)}=1\end{align}
כאשר \text{li} היא פונקציית האינטגרל הלוגריתמי.

עובדה זו שוערה לראשונה על ידי גאוס ולז'נדר בסוף המאה ה-18 בנפרד, והוכחה על ידי אדמר ופוסן ב-1896 כשהם מתבססים על מאפיינים של פונקציית זטא של רימן שרימן הציג בשנת 1859. המשפט הוכח ללא שימוש בפונקציית זטא של רימן או אנליזה מרוכבת על ידי פאול ארדש בשנת 1948.

## טבלה של ערכי הפונקציות
:

## קישורים חיצוניים

*

קטגוריה:מספרים ראשוניים
פיליפ ג'קסון (שחקן)

**פיליפ ג'קסון** (באנגלית: **Philip Jackson**; נולד ב-18 ביוני 1948) הוא שחקן אנגלי, המוכר מהופעותיו הרבות בטלוויזיה ובקולנוע, בעיקר מתפקידו כמפקח ג'אפ בסדרת הטלוויזיה "פוארו" ואב המנזר הוגו בסדרת הטלוויזיה "רובין משרווד" משנות השמונים של המאה העשרים.

## ביוגרפיה
ג'קסון נולד ברטפורד שבנוטינגהאמשייר. הוא התחיל לשחק כשלמד דרמה וגרמנית באוניברסיטת בריסטול, ועבד בתיאטרון בלידס, ליברפול ולונדון. בתיאטרון שיחק ב-1991 בתפקיד פוזו ב"מחכים לגודו" מאת סמואל בקט בתיאטרון קווינס שבווסט אנד, וב-2010 הופיע בתפקיד וילי לומן במחזה "מותו של סוכן" מאת ארתור מילר בתיאטרון וסט יורקשייר פלייהאוס בלידס. ב-1998 היה מועמד לפרס גילדת שחקני המסך על תפקידו בסרט "קול קטן".

הוא השתתף בסדרות טלוויזיה רבות בהן אופרת הסבון "קורוניישן סטריט", הסדרה "רובין משרווד", "A Touch of Frost", "המלחמה של פויל", "רציחות במידסומר", "Heartbeat", "הממלכה הקטנה", "המיש מקבת", "Raised by Wolves" ובסדרה הקומית "בערוב ימי היין".

בקולנוע הופיע ג'קסון ב-1979 בסרט "Scum", בסרטו של פול מקרטני "Give My Regards to Broad Street", ובסרטים "התזמורת", "מייק באסט: מנהל את אנגליה", "Grow Your Own" וב"השבוע שלי עם מרילין". ב-2007 כיכב בעיבוד הרדיופוני של ה-BBC לסיפור המסתורין מסדרת "פטרלה" מאת מייקל גילברט . הוא כיכב בתפקיד אורח בגרסת אודיו של "דוקטור הו" בפרק "ולהאלה". ב-2009 הופיע בסיטקום "Home Time" של ערוץ BBC 2 בתפקיד רוי, אביה של גיינור.
בעיבוד לרדיו של ה-BBC לספר "הקרב האחרון" גילם ג'קסון את ריסדה טרקאן. הוא קרא בתוכנית הרדיו "ספר לפני השינה" את הספרים "מסעות גוליבר" ואת "Three Stations" מאת מרטין קרוז סמית'.

ב-2011 כיכב ג'קסון בתפקיד רון בסדרת הדרמה קומית של ה-BBC "שוגרטאון" לצדם של כוכבת הסדרה "משפחת רויאל" סו ג'ונסטון ושל השחקן טום אליס. עוד השתתף ג'קסון בווידאו קליפ של השיר "Take on Me" של להקת א-הא.

ב-2012 שיחק בתפקיד המאבטח של מרילין בסרט הקולנוע "השבוע שלי עם מרילין".

### חיים אישיים
ג'קסון נשוי לשחקנית סאלי בקסטר ולהם שני ילדים, ג'ורג' ואיימי.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1948
מדמה מסוף

[ממוזער|המסוף של שולחן העבודה [GNOME בגרסה 2.2]]
**מדמה מסוף** (ידוע גם כ**יישום מסוף** וכ-**[[tty]]**) היא תוכנה שמדמה מסוף וידאו, בתוך רכיבי תצוגה אחרים. למרות שהמילה מסוף מזוהה פעמים רבות כנרדפת למעטפת, ולמסוף טקסטואלי, המונח מסוף מתייחס גם לכל המסופים המרוחקים, כולל בעלי ממשק משתמש גרפי. מסוף הנפתח בתוך ממשק משתמש גרפי, נקרא לעיתים קרובות **חלון מסוף**.

חלון מסוף מאפשר למשתמש לגשת דרכו למסוף טקסטואלי ולכל יישומיו, כמו יישומים מבוססי ממשק שורת פקודה, וממשק משתמש טקסטואלי. היישומים יכולים לרוץ על אותו מחשב, או על מחשבים שונים דרך Telnet, ssh, וחיבור Dial-up. במערכות הפעלה דמויות יוניקס נפוץ שיש מספר חלונות מסוף, המחוברים לאותו מחשב. מסופים תומכים בדרך כלל ברצפי יציאה לשליטה בצבע המסוף, מיקום הסמן וכדומה.

## קישורים חיצוניים

## הערות שוליים

*
קטגוריה:ממשקי משתמש במחשב
סקריבוס

**סקריבוס** (באנגלית: **scribus**) היא תוכנה חופשית וקוד פתוח להוצאה לאור שולחנית. התוכנה פותחה באמצעות Qt, והיא יישום חוצה-פלטפורמות והיא מפורסמת תחת הרישיון הציבורי הכללי של גנו.

התוכנה מאפשרת סידור, עימוד והכנה לדפוס באיכות מקצועית. התוכנה תומכת גם בהכנת מצגות אינטראקטיביות וטפסים כקובצי PDF. דוגמאות לשימוש בה כוללות יצירה של ספרים, עיתונים, כרזות ועוד. 

סקריבוס הושקה באביב 2001, גרסתה האחרונה (1.4.7) יצאה לאור באפריל 2018.

## קישורים חיצוניים

* 

קטגוריה:הוצאה לאור שולחנית
קטגוריה:תוכנות שהושקו ב-2001
קטגוריה:תוכנה חופשית
אל-כביר

**אל-כביר** היא מילה ערבית שפירושה "הגדול". כמו כן, פירושה של המילה "כביר" בעברית הוא "גדול", והביטוי "**אל כביר**" בעברית מתייחס לגודלו וכוחו של אלוהים.

קטגוריה:שמות משפחה ערביים
ג'יימס קארוויל

**צ'סטר ג'יימס קארוויל** (באנגלית: **Chester James Carville**; נולד ב-25 באוקטובר 1944) הוא פרשן פוליטי וידוען אמריקאי המשמש כדמות בולטת במפלגה הדמוקרטית. הוא זכה לחשיפה לאומית כשהיה היועץ האסטרטגי הבכיר של הקמפיין המוצלח של מושל ארקנסו דאז ביל קלינטון בבחירות לנשיאות 1992. משמש כיום כפרשן פוליטי בערוץ פוקס ניוז.

## קורות חיים
נולד בקארוויל, עיירה השוכנת בדרום לואיזיאנה, מערבית לניו אורלינס, הנקראת על שם סבו, לואיס ארתור קארוויל, שהיה מנהל דואר. הוא סיים תואר J.D. במשפטים באוניברסיטת המדינה של לואיזיאנה.

## יועץ בחירות בישראל
בשלהי 1998, לקראת הבחירות לכנסת החמש עשרה ולראשות הממשלה, הציע ביל קלינטון, למועמד מפלגת העבודה אהוד ברק לקחת את קארוויל, את בוב שראם שהיה אז כותב הנאומים שלו ואת סטנלי גרינברג, כיועצים. 

בניסיונם לסייע לברק להיבחר לראשות הממשלה, כנגד מועמדותו של ראש הממשלה המכהן בנימין נתניהו, קארוויל וחבריו יעצו כי ברק יצהיר הצהרות קצרות, הניתנות לציטוט, יגיב במהירות, יחזור על מסרים, יתבסס על סקרים יומיים, ינהל תעמולת בחירות שלילית בטלוויזיה, כלים מוכרים וידועים בעת מסעות בחירות בארצות הברית. מסע בחירות שגרם ליועציו של נתניהו לרמוז כי ארצות הברית מתערבת במערכת הבחירות בישראל.
במערכת הבחירות שבה יעץ קארוויל לברק, ניצח ברק בבחירות בהפרש גדול, אך כהונתו נמשכה פחות משנתיים.

## קישורים חיצוניים

* 

* 

## הערות שוליים

קטגוריה:ביל קלינטון
קטגוריה:יועצים פוליטיים אמריקאים
קטגוריה:פרשנים פוליטיים אמריקאים
קטגוריה:בוגרי בית הספר למשפטים באוניברסיטת המדינה של לואיזיאנה
קטגוריה:אמריקאים שנולדו ב-1944
חיים בן-עמי

**חיים בן-עמי** (25 בפברואר 1947 – 5 בדצמבר 2012) היה ראש אגף החקירות בשירות הביטחון הכללי וראש האגף הביטחוני-חברתי במשרד הביטחון.

## ביוגרפיה
בן-עמי שירת בצה"ל בחטיבת הצנחנים. לאחר שחרורו הצטרף לשירות הביטחון הכללי, שימש רכז שטח ובמהלך שירותו ברצועת עזה, נפצע באורח קשה כשרימון יד הושלך לרכב בו נסע בשכונת שג'אעייה, בן-עמי איבד את רגלו ונפגע ברגלו השנייה. בן-עמי המשיך בשירותו בשב"כ כחוקר והתקדם עד לתפקיד ראש אגף החקירות בארגון. הוא עמד בראש צוות החקירה של המרגל מרדכי ואנונו, של שבתאי קלמנוביץ' ופיצח את פרשת מרקוס קלינגברג, לאחר שגרם לו להודות בריגול במהלך חקירתו למרות בדיקת פוליגרף לזכותו. כמו כן היה מופקד על חקירתו של המועמד לכהן כרמטכ"ל דן שומרון. פרש מהשב"כ לאחר 28 שנות שירות.

לאחר פרישתו כיהן כמנכ"ל רשת אורט ישראל בשנים 1996 עד 2002. בשנים 2010 עד 2012 כיהן כראש האגף הביטחוני-חברתי במשרד הביטחון.

בן עמי היה בעל תואר ראשון במשפטים מאוניברסיטת תל אביב, מוסמך כעורך דין, בוגר המכללה לביטחון לאומי ותואר שני במדיניות ציבורית מאוניברסיטת חיפה.

נפטר ב-5 בדצמבר 2012 בגיל 75, והובא למנוחות בבית העלמין קריית שאול בתל אביב . היה נשוי ואב לשני ילדים, ואחיו הצעיר הוא עודד בן-עמי שכיהן כדובר צה"ל.

## קישורים חיצוניים
* 
* חיים בן-עמי באתר המרכז הבינתחומי הרצליה

## הערות שוליים

קטגוריה:ראשי אגף החקירות בשב"כ
קטגוריה:ראשי האגף ביטחוני-חברתי
קטגוריה:מנכ"לים יוצאי השב"כ
קטגוריה:מנכ"לי אורט ישראל
חיים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1947
קטגוריה:ישראלים שנפטרו ב-2012
אקינורי נקיאמה

**אקינורי נקיאמה** (ביפנית: **中山 彰規**; 1 במרץ 1943 - 9 במרץ 2025) היה מתעמל יפני, אלוף אולימפי, שזכה ב-10 מדליות מהן 6 זהב (מקסיקו סיטי 1968 ומינכן 1972) ואלוף עולם שזכה ב-12 מדליות, מהן 7 זהב (דורטמונד 1966 ולובליאנה 1970).

נקיאמה היה הספורטאי המעוטר ביותר במדליות זהב באולימפיאדת מקסיקו סיטי, עם 6 מדליות, מהן 4 מדליות זהב, ביחד עם ורה צ'סלבסקה מצ'כוסלובקיה.

מבין כל המתעמלים במשחקים האולימפיים, מדורג נקיאמה במקום שביעי בכל הזמנים, לפי מספר מדליות הזהב שאותן צבר ותשיעי בכל הזמנים, לפי סך כל המדליות שאותן צבר.

## ביוגרפיה
נקיאמה נולד בנגויה. הוא למד באוניברסיטת צ'וקיו שבעיר הולדתו.

### אלוף עולם
באליפות העולם שנערכה בדורטמונד, גרמניה בשנת 1966 זכה נקיאמה ב-6 מדליות: 3 זהב, אחת כסף ו-2 ארד. מדליות זהב, בתחרות הקבוצתית הראשונה אי פעם, בתרגיל קרקע ובתרגיל מתח. מדליית כסף, בתרגיל טבעות ומדליות ארד, בתחרות קרב-רב אישי ובתרגיל קפיצות.

### אלוף אולימפי, הספורטאי המעוטר ביותר
באולימפיאדת מקסיקו סיטי (1968) זכה נקיאמה ב-6 מדליות: 4 זהב, אחת כסף ואחת ארד והיה לספורטאי המעוטר ביותר במדליות זהב ביחד עם ורה צ'סלבסקה מצ'כוסלובקיה (6 מדליות: 4 זהב ו-2 כסף). מדליות זהב, בתחרות הקבוצתית, בתרגיל טבעות, בתרגיל מקבילים ובתרגיל מתח. מדליית כסף, בתרגיל קרקע ומדליית ארד בתחרות קרב-רב אישי בתוצאה של 115.65 נק', אחרי בן ארצו סוואו קאטו (115.90 נק') ומיכאיל וורונין מברית המועצות (115.85 נק'). נוסף לכך, הוא סיים במקום החמישי בתרגיל קפיצות ובמקום ה-12 בתרגיל סוס סמוכות.

### המתעמל המצטיין באליפות העולם
באליפות העולם שנערכה בליובליאנה, סלובניה (באותה העת יוגוסלביה) בשנת 1970 זכה נקיאמה ב-6 מדליות: 4 זהב, אחת כסף ואחת ארד, יותר מכל מתעמל אחר באליפות. מדליות זהב, בתחרות הקבוצתית, בפעם השנייה ברציפות, בתרגיל קרקע וכך הגן על תוארו, בתרגיל טבעות ובתרגיל מקבילים. מדליית כסף, בתרגיל מתח ומדליית ארד, בתחרות קרב רב אישי.

באולימפיאדת מינכן (1972) זכה נקיאמה ב-4 מדליות: 2 זהב, אחת כסף ואחת ארד. מדליות זהב, בתחרות הקבוצתית, בפעם הרביעית ברציפות בתולדות יפן ובתרגיל טבעות וכך הגן על תוארו. מדליית כסף, בתרגיל קרקע ומדליית ארד, בתחרות קרב רב אישי בתוצאה של 114.325 נק', אחרי חבריו לנבחרת סוואו קאטו (114.650 נק') ואיזו קנמוצו (114.575 נק'). נוסף לכך, הוא סיים פעמיים במקום החמישי בתרגיל מתח, אחרי ארבעת חבריו לנבחרת ובתרגיל מקבילים, במקום השישי בתרגיל סוס סמוכות ובמקום ה-12 בתרגיל קפיצות.

לאחר שפרש מספורט תחרותי, אימן נקיאמה התעמלות מכשירים באוניברסיטה שבה למד. בהמשך, שימש כסגן יו"ר איגוד ההתעמלות של יפן.

נפטר ב-9 במרץ 2025.

## תארים והישגים
בשנת 2005 זכה נקיאמה להיכלל בהיכל התהילה הבינלאומי בהתעמלות.

## קישורים חיצוניים

## הערות שוליים

קטגוריה:אלופים אולימפיים: טבעות
קטגוריה:אלופים אולימפיים: מקבילים
קטגוריה:אלופים אולימפיים: מתח
קטגוריה:אלופי עולם בהתעמלות
קטגוריה:משתתפי אולימפיאדת מקסיקו סיטי (1968)
קטגוריה:משתתפי אולימפיאדת מינכן (1972)
קטגוריה:אלופים אולימפיים יפנים: התעמלות
קטגוריה:יפנים שנולדו ב-1943
קטגוריה:יפנים שנפטרו ב-2025
הרווח בין ראשוניים עוקבים

**הרווח בין ראשוניים עוקבים** הוא ההפרש בין זוג מספרים ראשוניים עוקבים, כלומר \ g_n = p_{n + 1} - p_n כאשר p_1 = 2, \,p_2 = 3,\, p_3= 5, \dots היא סדרת הראשוניים. הבנת ההתנהגות של הרווח הזה, על אף שאינה סדירה, מספקת הבנה עדינה של סדרת המספרים הראשוניים.

הרווחים הראשונים הם 1, 2, 2, 4, 2, 4, 2, 4, 6, 2, 6, 4, 2, 4, 6, 6, 2, 6, 4, 2, 6, 4, 6, 8, 4, 2, 4, 2, 4, 14, 4, 6, 2, 10, 2, 6, 6, 4, 6, 6, 2, 10, 2, 4, 2, 12, 12, 4, 2, 4, 6, 2, 10, 6, 6, 6, 2, 6, 4, 2, ...

ממשפט המספרים הראשוניים נובע כי  \lim_{n\to\infty}\frac{g_n}{p_n}=0. 

בשנת 1930 הראה גוידו הוהייסל (Guido Hoheisel) כי קיים מספר \theta  שמקיים \pi(x + x^\theta) - \pi(x) \sim \frac{x^\theta}{\log(x)}, x \to \infty, כאשר \pi היא פונקציית המספרים הראשוניים. זהו שיפור למשפט המספרים הראשוניים (השקול לטענה זו עבור \theta = 1); הטענה חזקה יותר ככל ש-\theta קטן יותר. מן הקירוב הזה נובע ש- g_n עבור n גדול מספיק. הוהסיאל הראה שאפשר לבחור \theta=1-1/33000, וערך זה  שופר ל-1-1/250 על ידי האנס היילברון (Hans Heilbronn), ואחר-כך ל-\theta = 3/4 + \varepsilon עבור כל \varepsilon > 0, על ידי ניקולאי צ'ודקוב (Nikolai Chudakov). התקדמות משמעותית בהבנת הרווחים בין הראשוניים הושגה על ידי אלברט אינגהם (Albert Ingham), שהראה שאם \zeta(1/2 + it)=O(t^c)\,
עבור קבוע c מסוים (בסימון אסימפטוטי וכאשר \zeta היא פונקציית זטא של רימן), אז \pi(x + x^\theta) - \pi(x) \sim \frac{x^\theta}{\log(x)} עבור כל \theta > (1 + 4c)/(2 + 4c). מכיוון שהקירוב לפונקציית זטא נכון לכל c > 1/6, אפשר להסיק שהטענה על \pi נכונה לכל \theta גדול מ-5/8.

בשנת 2005 הוכח כי-\liminf_{n\to\infty}\frac{g_n}{\log p_n}=0 ומאוחר יותר שיפרו את הטענה לערך \liminf_{n\to\infty}\frac{g_n}{\sqrt{\log p_n}(\log\log p_n)^2}.

לפי השערת המספרים הראשוניים התאומים, הערך g_n=2 אמור להתקבל אינסוף פעמים. בשנת 2013 הוכיח זהאנג כי \ g_n אינסוף פעמים, ותוצאה זו שופרה בהמשך עד לטענה כי \ g_n \leq 246 אינסוף פעמים.

## קישורים חיצוניים
* 
* 

קטגוריה:מספרים ראשוניים
קטגוריה:תורת המספרים
קטגוריה:פונקציות אריתמטיות
יצחק מדרוהוביץ'

רבי **יִצְחָק מִדְּרוֹהוֹבִיץ**' (ביידיש: **דרהאביטש** - **דראָביטש**) (נפטר ז' בניסן ה'תק"ד/ה'תק"י) היה מגיד מישרים מראשוני גדולי תלמידי הבעל שם טוב, מעין 'תלמיד חבר' (חבר שהוא גם תלמיד), אביו של רבי יחיאל מיכל המגיד מזלאטשוב ורבי יוסף דרוביצר, אבד"ק מעזבוז.

## ביוגרפיה
נולד לרבי יוסף ספראווידליוור מפיסטין שכונה "רבי יוסף איש אמת" (בן רבי משה מזבוריש) וליענטה שכונתה "יענטה הנביאה". בצעירותו שימש כמגיד מישרים באוסטרהא; אז עדיין היה מתנגד לחסידות, אך במשך כהונתו בדרוהוביץ' הפך למעריצו ותלמידו של הבעש"ט בעקבות מעשה.

בסוף ימיו כיהן כמגיד בהורוכוב, שם נפטר בז' בניסן ה'תק"י ושם נטמן.

## התקרבותו לחסידות
על בואו אל הבעש"ט מספרים כי היה נוהג לומר כל לילה בקריאת שמע שעל המיטה הפסוק "בידך אפקיד רוחי" ומיד נרדם, ואם קרה שלא נרדם היה יודע כי חטא במשהו וצריך לחזור בתשובה על כך. ופ"א בתקופת התגוררותו בדרוהוביץ' קרה שפשפש במעשיו ולא מצא שם דבר חטא עד שנזכר ששמע דברי ליצנות על הבעש"ט ולא מיחה. מיד קם ונסע למז'יבוז' לפייסו. למחרת התפלל בבית הכנסת של הבעש"ט ובעת קריאת התורה קרא אותו הבעש"ט (למרות שלא הכירו) בתואר "מורה מורינו רבי יצחק ב"ר יוסף" ואמר לו הבעש"ט: "מורי ורבי התלוצץ על הבעש"ט ונסע דרך כזה, הבעש"ט מוחל לו בלב שלם". ובעקבות מקרה זה החליט להישאר אצל הבעש"ט.

כך גם מקובל כי בעת בואו בראשונה אל הבעש"ט ציווה לכבדו באמרו כי נתנו לו מן השמים נשמה נמוכה ביותר והוא הגביה אותה למעלת רבי שמעון בר יוחאי.

בנו רבי יחיאל מיכל מזלוטשוב היה אומר כי בכל יום מכבדים אותו או את אביו לדרוש בהיכל מסוים בגן עדן, יום אחד את אביו בגלל היותו אביו של רבי יחיאל מיכל, ויום אחד מכבדים אותו בגלל היותו בנו של רבי יצחק.

## לקריאה נוספת
*מכון ברכת יוסף, **זיכרון לראשונים**, (כתבי רבי משה חיים קליינמן), אשדוד תשס"ט, עמודים יז - לח

## קישורים חיצוניים
* 

## הערות שוליים

קטגוריה:תלמידי הבעל שם טוב
כוח בנגלי

**כוח בנגלי** (שם מדעי: *Varanus bengalensis*) הוא מין של לטאת כוח גדולה החיה בתת-היבשת ההודית ברחבי הודו, סרי לנקה וגם במערב אסיה ובמזרחה מגיעים עד לאיי יאווה שבאינדונזיה. הלטאה הזו יכולה להגיע לאורך של 175 ס"מ עם זנב שאורכו 100 ס"מ ולשקול עד 8 ק"ג.

אלו לטאות אפורות ועצלניות בעלות חוטם מוארך ורגליים קצרות בעלות טפרים חדים. הם מטפסים טובים על עצים ומחפשים שם את מזונם. כמו כן הם שחיינים טובים.

הם נפוצים ביערות גשם, ביצות וגדות נהר באזור תפוצתם ומחפשים יצורים קטנים, בעיקר חסרי חוליות, דגים ודו-חיים אך גם עופות, זוחלים לרבות נחשים ויונקים קטנים.

## קישורים חיצוניים

## הערות שוליים

מרכז|300px|ממוזער|כוח בנגלי בהודו

קטגוריה:טקסונים שתוארו בידי פרנסואה מארי דודין
קטגוריה:כוחיים
קטגוריה:הודו: זוחלים
קטגוריה:אינדונזיה: זוחלים
קטגוריה:מיאנמר: זוחלים
קטגוריה:בנגלדש: זוחלים
קטגוריה:בעלי חיים שתוארו ב-1802
מרינט פישון

**מרינט פישון** (בצרפתית: **Marinette Pichon**; נולדה ב-26 בנובמבר 1975) היא כדורגלנית עבר צרפתייה ששיחקה כחלוצה. פישון היא מלכת השערים של נבחרת צרפת בכל הזמנים, עם 81 שערים ב-112 הופעות.

## קריירה
פישון נולדה ב-26 בנובמבר 1975 בעיר בר סור אובה שבצרפת. ב-1992, היא החלה לשחק בקבוצת "אולימפיק סנט ממי" מהליגה הצרפתית השנייה, ושנתיים לאחר מכן ערכה את הופעת הבכורה שלה בנבחרת צרפת הבוגרת. ב-1995, היא עלתה עם קבוצתה לליגת העל, אך לאחר שנתיים ירדה הקבוצה בחזרה לליגה השנייה.

בקיץ 1997 שיחקה פישון בטורניר הבינלאומי הראשון בקריירה שלה - אליפות אירופה שנערכה באותה שנה בנורווגיה ושוודיה. בשלב הבתים של הטורניר השיגו הצרפתיות ארבע נקודות, אך סיימו במקום השלישי ולא העפילו לחצי הגמר. ארבע שנים לאחר מכן, באליפות אירופה שהתקיימה בגרמניה, כבשה פישון שלושה שערים במהלך שלב הבתים, אך צרפת שוב לא הצליחה לעבור את הסיבוב הראשון.

בשנת 2002, סיימה פישון בפעם השנייה ברציפות כמלכת השערים של הליגה הצרפתית, והחליטה לנסות את מזלה בליגת ה-WUSA האמריקאית. היא חתמה בקבוצת פילדלפיה צ'ארג', וכבר בשנתה הראשונה בליגה היא נבחרה לשחקנית המצטיינת של העונה, לאחר שכבשה 14 שערים במהלכה והובילה את פילדלפיה לחצי גמר הפלייאוף. עונה לאחר מכן היא כבשה שוב 14 שערים, וחלקה את תואר מלכת השערים של הליגה עם דאגני מלגרן הנורווגית.

ב-2003 פורקה ה-WUSA, ופישון החליטה לחזור לאולימפיק סנט ממי. בסוף שנה זו, היא אף לקחה חלק במשחקי הגביע העולמי שנערכו בסין. זה היה גביע העולם הראשון בו השתתפה נבחרת צרפת, וגם בו היא לא הצליחה לעבור את שלב הבתים. פישון כבשה את שני השערים היחידים של הנבחרת בטורניר - בניצחון מול קוריאה הדרומית ובתיקו מול ברזיל, ופתחה בהרכב הראשון בכל שלושת המשחקים.

שנה לאחר מכן, עברה פישון לקבוצת הצמרת ג'וביסי, ומהר מאוד הפכה לאחת מהשחקניות הבולטות בקבוצה. בשתי עונותיה הראשונות במועדון, היא כבשה 74 שערים, סיימה פעמיים כמלכת השערים של הליגה וזכתה פעם אחת בפרס כדורגלנית השנה בצרפת. בעונתה הראשונה בג'וביסי זכתה פישון עם הקבוצה בגביע הצרפתי, ובעונה השנייה היא זכתה איתה באליפות הליגה. הייתה זו האליפות היחידה בקריירה בת 15 השנים של פישון.

בספטמבר 2006, לאחר שלא הצליחה להעפיל לגביע העולם עם נבחרת צרפת, הודיעה פישון על פרישה מכדורגל בינלאומי. בסיום עונת 2007, היא פרשה גם מהזירה המקומית. שש שנים לאחר פרישתה, חזרה פישון לג'וביסי, אך הפעם לצוות הניהולי של המועדון.

## חיים אישיים
מספר שנים אחרי פרישתה, הודיעה פישון על יציאתה מהארון. בנובמבר 2012, היא הייתה לאישה השנייה בתולדות צרפת שזוכה לחופשת לידה בעקבות ההיריון של בת זוגה. היריון זה התבצע באמצעות הפריה חוץ-גופית.

## קישורים חיצוניים

## הערות שוליים

קטגוריה:כדורגלניות צרפתיות
קטגוריה:חלוצות כדורגל צרפתיות
קטגוריה:חלוצי כדורגל צרפתים
קטגוריה:כדורגלניות להט"ביות
קטגוריה:ספורטאים להט"בים צרפתים
קטגוריה:ספורטאיות לסביות
קטגוריה:צרפתיות שנולדו ב-1975
קטגוריה:צרפתים שנולדו ב-1975
תאי אלפא

**תאי אלפא** (**α-cells**) הם תאים אנדוקרינים באיי לנגרהנס שבלבלב. הם מהווים עד כ-20% מסך כל התאים באיים אצל בני אדם, תפקידם העיקרי של התאים הוא לייצר ולהפריש את ההורמון גלוקגון, אשר אחראי לעלייה ברמת הגלוקוז בדם.

## תפקיד
על מנת לעלות את רמת הגלוקוז בדם, גלוקגון נקשר לקולטנים בתאי כבד (הפטוצייט - hepatocyte) ובתאים נוספים כמו בכליות. זה גורם להפעלה של האנזים גליקוגן פוספורילאז (Glycogen phosphorylase) בתוך הכבד, אשר הוא בתורו מתחיל בפרוק גליקוגן לגלוקוז, תהליך המכונה גליקוגנוליזה.

במכרסמים, תאי אלפא נמצאים בפריפריה של איי לנגרהנס, אך בבני אדם, ארכיטקטורה של האיים פחות מסודרת באופן כללי וניתן למצוא את התאים גם במרכזי האיים.

בעת צפייה בתאים במיקרוסקופ אלקטרונים, ניתן לזהות את תאי אלפא על ידי הגרגר האופייני שלהם עם ליבה צפופה גדולה וסביבם הילה לבנה קטנה.

## ראו גם
* גלוקגונומה
* תאי בטא

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:המערכת האנדוקרינית
כוח זהוב

**כוח זהוב** (שם מדעי: *Varanus flavescens*) הוא מין של לטאת כוח גדולה החיה בתת-היבשת ההודית ובדרום-מזרח אסיה. אורכו מגיע ל-150 ס"מ, עם זנב באורך של 100 ס"מ.

כוח זה הוא מין בצבע זהוב כהה עם עור מקומט מעט וחוטם קצר. הוא מצוי ביערות וגדות נהרות (לרבות האינדוס, הגנגס והבראהמאפוטרה) בהודו, פקיסטן, נפאל ובנגלדש.

הכוח מחפש את מזונו על הקרקע, במים וגם מטפס על עצים. הוא ניזון מיצורים קטנים שונים הכוללים חרקים, דגים, דוחיים, זוחלים קטנים, עופות ויונקים קטנים. לכוח הבוגר אין טורפים טבעיים.

## קישורים חיצוניים

## הערות שוליים

קטגוריה:בעלי חיים שתוארו ב-1827
קטגוריה:טקסונים שתוארו בידי ג'ון אדוארד גריי
קטגוריה:כוחיים
קטגוריה:הודו: זוחלים
קטגוריה:פקיסטן: זוחלים
קטגוריה:בנגלדש: זוחלים
עונת 1954/1955 בליגה ב'

**עונת 1954/1955 בליגה ב**' הייתה העונה השלישית והאחרונה של ליגה ב' כליגה השנייה בחשיבותה בכדורגל בישראל. 

על ניצחון במשחק הוענקו שתי נקודות ונקודה בודדת הוענקה על תיקו.

הליגה כללה 23 קבוצות שהתחרו בבית הצפון ובית הדרום. את העונה הסדירה סיימו הפועל קריית חיים ומכבי יפו במקום הראשון, וזכו להשתתף במשחקי המבחן לליגה העליונה לקראת עונת 1955/1956. בעקבות משחקי המבחן מכבי יפו עלתה לליגה העליונה והפועל קריית חיים נותרה בליגת משנה. 

בסיום העונה 13 קבוצות ירדו לליגה ב' שהפכה להיות הליגה השלישית בחשיבותה. 

## התחרות
### בית הצפון

### בית הדרום

## קישורים חיצוניים
* טבלת התחרות
* סיכום משחקי המבחן

קטגוריה:עונות בליגת המשנה בכדורגל בישראל
קטגוריה:1954 בישראל: כדורגל
קטגוריה:1955 בישראל: כדורגל
קטגוריה:תחרויות כדורגל ב-1954
קטגוריה:תחרויות כדורגל ב-1955
הפיגוע במרכז המסחרי בדימונה

**הפיגוע במרכז המסחרי בדימונה** היה פיגוע התאבדות ב־4 בפברואר 2008 במרכז המסחרי בדימונה. בפיגוע נרצחה ליובוב רזדולסקיה בת 73 במותה, בעלה אדוארד גדלין נפצע אנושות ושמונה נוספים נפצעו. גדודי חללי אל-אקצא והחזית העממית לשחרור פלסטין נטלו אחריות משותפת לפיגוע.

## הפיגוע
ב-4 בפברואר 2008 הגיעו שני מחבלים פלסטינים מרצועת עזה חגורים בחגורות נפץ למרכז המסחרי בדימונה. מחבל אחד פוצץ את חגורת הנפץ שלו ובפיצוץ נהרגה אישה ו-9 נפצעו. כתוצאה מהפיצוץ נפצע גם המחבל השני. אזרחים הבחינו שהמחבל הפצוע נושא חגורת נפץ. למקום הגיעו חבלנים ושוטרים. לבסוף נורה המחבל הפצוע על ידי חבלן המשטרה גלעד בסטיקר ולאחר מכן על ידי פקד קובי מור מיחידת "מגן", לפני שהצליח להפעיל את המטען שנשא על גופו.

## לאחר הפיגוע
רפאל סויסה, אזרח ששהה מדי יום במרכז המסחרי, קם עם חבריו שניות לפני הפיצוץ. הוא הספיק לראות את המחבל מתפוצץ ואת הזוועה שלאחר מכן. משפחתו הפצירה בו לקבל טיפול, אך הוא סירב. באותו לילה הוא נפטר בשנתו.

ארצות הברית פרסמה הודעת גינוי לפיגוע.

פקד קובי מור זכה לשבחים על תפקודו מראש הממשלה והשר הביטחון, ומפכ"ל המשטרה דודי כהן, הודיע כי דרגתו תועלה לדרגת רב פקד, ויוענק לו ציון לשבח. גלעד בסטיקר גם הועלה בדרגה יחד עם קובי מור.

ב-26 ביולי 2008 כוח ימ"מ, בשיתוף פעולה עם השב"כ וצה"ל, חיסלו את שיהאב נתשה, מחבל חמאס בן 25 מחברון שהכין את מטען החבלה ששימש בפיגוע. נתשה חוסל בנוהל סיר לחץ: הכוח ירה מספר רקטות אל עבר הבית בו התבצר ואחרי מספר פיצוצים הרס דחפור D9 משוריין את הבית.

## ראו גם
*פיגועי התאבדות בישראל

## קישורים חיצוניים
*
* 
* 
* תיעוד הפיגוע בדימונה באתר מאקו

## הערות שוליים

דימונה, הפיגוע במרכז המסחרי
דימונה, הפיגוע במרכז המסחרי
קטגוריה:דימונה: היסטוריה
דימונה
דימונה
דימונה
קטגוריה:ישראל: מיתות מצולמות
מקסוול פרקינס

**מקסוול אוורט פרקינס** (באנגלית: **Maxwell Evarts Perkins**; 20 בספטמבר 1884 - 17 ביוני 1947) היה עורך ספרותי אמריקאי שערך בין היתר את ספריהם של ארנסט המינגוויי, תומאס וולף וסקוט פיצג'רלד.

## קורות חיים
פרקינס נולד בניו יורק, סבו מצד אמו היה המשפטן והפוליטיקאי ויליאם אברטס. ב-1907 סיים תואר ראשון בכלכלה באוניברסיטת הרווארד. לאחר לימודיו עבד ככתב בניו יורק טיימס.

ב-1910 הצטרף פרקינס להוצאת הספרים בני צ'ארלס סקריבנר (Charles Scribner's Sons). ב-1919 החתים את הסופר הצעיר סקוט פיצג'רלד, הוא ערך את ספריו וקידם את יצירתו בהנהלת ההוצאה. הספר הראשון של פיצג'רלד שפרסמה ההוצאה היה "בואכה גן עדן" שזכה להצלחה גדולה. דרך פיצג'רלד הכיר את ארנסט המינגוויי וצירף גם אותו לשורת הסופרים בהוצאה ותחת עריכתו. ב-1926 פרסמה ההוצאה את הרומן המשמעותי הראשון של המינגוויי "וזרח השמש", הצלחת הספר הביאה לפרסום ספרו הבא "הקץ לנשק" שהפך לרב מכר. לאחר מותו של פרקינס הקדיש לו המינגוויי את ספרו "הזקן והים". סופר נוסף אותו גילה פרקינס היה תומאס וולף, בספריו של וולף נדרש פרקינס לעריכה רבה וניהל עמו מאבקים ממושכים במטרה להביאו לקיצוץ נרחב באורכם, עד שלבסוף עזב וולף את ההוצאה.

סופרים בולטים נוספים שאת ספריהם ערך פרקינס היו אלן פטון, ארסקין קולדוול, מרג'ורי קינן רולינגס וג'יימס ג'ונס אותו שכנע לנטוש את כתיבת האוטוביוגרפיה לטובת הרומן "מעתה ועד עולם".

דמותו של פרקינס גולמה על ידי קולין פירת' בסרט הקולנוע "Genius" ("גאון") מ-2016 וכן על ידי מלקולם מקדואל בסרט שנותי היפות בקרוס קריק מ-1983.

נכדו הוא השחקן פרי קינג.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:עורכים ספרותיים אמריקאים
קטגוריה:ארנסט המינגוויי
קטגוריה:בוגרי אוניברסיטת הרווארד
קטגוריה:אמריקאים שנולדו ב-1884
קטגוריה:אמריקאים שנפטרו ב-1947
הפיגוע בנמל אשדוד

**הפיגוע בנמל אשדוד** היה פיגוע התאבדות כפול שאירע ב-14 במרץ 2004 בנמל אשדוד. בפיגוע נהרגו 10 אזרחים ו-16 נפצעו. החמאס והפת"ח לקחו אחריות על הפיגוע.

## הפיגוע
ב-14 במרץ 2004 שני מחבלים מתאבדים פלסטינים חגורים בחגורות נפץ שהוחבאו מתחת לבגדיהם התקרבו לנמל אשדוד. למרות סידורי הביטחון העצומים במתחם, המחבלים הצליחו לחדור לתוכו. ב-16:20 שני המחבלים פוצצו את עצמם – אחד התפוצץ בבניין משרדים במתחם, והשני התפוצץ לאחר כמה רגעים על הגדר בכניסה לנמל. מעוצמת הפיצוץ נרצחו 10 אזרחים, 8 מהם עובדי הנמל, ונפצעו 16.

החמאס והפת"ח נטלו אחריות משותפת לפיגוע ואמרו כי הוא בוצע על ידי שני בני 18 ממחנה הפליטים ג'אבליה שברצועת עזה. שני המחבלים הצליחו לחדור מהרצועה כשהסתתרו בתוך מכולה עם דופן כפולה שעברה במעבר קרני. מנהיג חמאס בעזה מסר כי התוכנית המקורית הייתה להתפוצץ לצד מכלי דלק בנמל; ישראל אמרה כי המחבלים התכוונו לבצע "מגה פיגוע" עם מאות נפגעים, אך במקום זאת הם התפוצצו במרחק מאות מטרים ממכלי הדלק. מאוחר יותר נחשף כי ניזאר ריאן מימן ותכנן את הפיגוע. בעקבות הפיגוע התקבלה בקבינט המדיני-ביטחוני החלטה להתנקש במנהיג החמאס אחמד יאסין, ו-8 ימים לאחר הפיגוע הוא נהרג בסיכול ממוקד.

עוד בשנת 1985 ארגן אש"ף "פיגוע ענק" בנמל אשדוד בביצוע פת"ח, באמצעות אוניית הנוסעים האיטלקית "אקילה לאורו" שהייתה אמורה לעגון בו בדרכה ממצרים לישראל – תוך חטיפת בני ערובה. הפיגוע סוכל בכך שהמחבלים נתקלו בקשיים כשמצרים גילתה על מטרותיהם, והם סרו מתוכניתם ושחררו את בני הערובה הנוצרים כשנקראו לשוב לפורט סעיד.

## לאחר הפיגוע
לאחר האירוע, נבנו שתי אנדרטאות זיכרון לנרצחים בפיגוע; האחת בשדרות בן-גוריון פינת שדרות הרצל בעיר אשדוד, אנדרטה עשויה כגשר מתכת מבוקע ומעליו שחפים מרחפים. השנייה היא כיכר בכניסה לנמל שנקראת "כיכר השמונה", לזכר שמונה מעובדי הנמל שנהרגו בפיגוע, כיכר ובה שמונה עצי זית.

ב-31 באוקטובר 2023 במהלך מלחמת חרבות ברזל נהרג בג'באליה אברהם ביארי, שהיה מעורב בשילוח מחבלים לפיגוע.

## ראו גם
*פיגועי התאבדות בישראל

## קישורים חיצוניים

*
## הערות שוליים

נמל אשדוד
קטגוריה:נמל אשדוד
נמל אשדוד
נמל אשדוד
נמל אשדוד
נמל אשדוד
דייל אליס

**דייל אליס** (באנגלית: **Dale Ellis**; נולד ב-6 באוגוסט 1960) הוא כדורסלן עבר אמריקאי ששיחק במשך 17 עונות בליגת ה-NBA בעמדות הקלע והסמול פורוורד. התבלט כאחד מקלעי השלשות המובילים של תקופתו, ואף זכה בתחרות השלשות של ה-NBA בעונת . ממוצעיו לאורך הקריירה עומדים על 15.7 נקודות, 3.5 ריבאונדים ו-1.4 אסיסטים למשחק.

## קריירה מקצועית
בשנת 1983, בסיום לימודיו האקדמיים באוניברסיטת טנסי, נרשם אליס לדראפט ה-NBA בו נבחר על ידי דאלאס מאבריקס בבחירה התשיעית. בשלוש עונותיו במאבריקס שימש כשחקן ספסל, וקלע 8.2 נקודות בממוצע למשחק כמחליפם של כוכבי הקבוצה רולנדו בלקמן ומארק אגוויר.

עונת הפריצה בקריירה של אליס נרשמה ב-, לאחר שנשלח בטרייד לסיאטל סופרסוניקס בתמורה לאל ווד. בסיאטל תופקד לראשונה כקלע הפותח של הקבוצה והוביל את קלעיה עם 24.9 נקודות למשחק, מה שזיכה אותו בתואר השחקן המשתפר של העונה. לצד טום צ'יימברס ואקסבייר מקדניאל, סחב אליס את הסופרסוניקס למקום השביעי במערב עם מאזן 39-43, ובפלייאוף עצמו גברה סיאטל הן על דאלאס מאבריקס (3-1) והן על יוסטון רוקטס (4-2), לפני שהפסידה בגמר המערב ללוס אנג'לס לייקרס (4-0). בעונה הבאה שיפר אליס את תפוקתו הממוצעת ל-25.8 נקודות, ובעונת  היה הקלעי השלישי בטיבו בליגת ה-NBA כשקלע 27.5 נקודות למשחק (אחרי מייקל ג'ורדן וקארל מלון). במסגרת סוף שבוע האולסטאר של אותה עונה נבחר לראשונה להשתתף במשחק האולסטאר, וכן זכה בתחרות השלשות.

ברמה הקבוצתית כשלה סיאטל לשחזר את הישג ההעפלה לגמר האזורי, ובמהלך עונת  הועבר אליס למילווקי באקס בתמורה לקלע ריקי פירס. בעונה וחצי ששיחק במילווקי חזר אליס לעמדת השחקן השישי, וקלע 16.4 נקודות למשחק. לקראת עונת  נשלח אליס בטרייד לסן אנטוניו ספרס בתמורה לרוקי טרייסי מארי, ושיחק בקבוצה, כקלע הפותח, עד סוף עונת . בשלוש העונות הבאות שיחק עבור דנוור נאגטס, עדיין כשחקן חמישייה יציב ואפקטיבי, ותרם 14.3 נקודות בממוצע למשחק. בעונות  ו- חזר לשחק בסיאטל, הפעם כמחליף של הרסי הוקינס, וקלע שלשות באחוזים הגבוהים ביותר ב-NBA בעונת 1997/1998 עם 46.4%. את עונת  העביר במילווקי ובשארלוט הורנטס, ובסיומה פרש ממשחק, בגיל 40.

לאורך הקריירה שיחק אליס ב-1,209 משחקים, בהם העמיד ממוצעים של 15.7 נקודות, 3.5 ריבאונדים ו-1.4 אסיסטים למשחק, תוך שהוא קולע ב-47.9% מהשדה ו-40.3% מהשלוש. בעונת  קבע שיא NBA לדקות במשחק בודד, כששיחק 69 דקות (מתוך 73) במשחק של סיאטל מול מילווקי שכלל 5 הארכות. באותו משחק, בו ניצחה מילווקי בתוצאה 155-154, קבע אליס גם שיא קריירה של 53 נקודות. בעת פרישתו דורג שני בתולדות ה-NBA במספר שלשות בקריירה, עם 1,719 (אחרי רג'י מילר).

## קישורים חיצוניים

* 

## הערות שוליים

קטגוריה:אמריקאים ילידי ג'ורג'יה
קטגוריה:בוגרי אוניברסיטת טנסי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טנסי
קטגוריה:כדורסלני דאלאס מאבריקס
קטגוריה:כדורסלני סיאטל סופרסוניקס
קטגוריה:כדורסלני מילווקי באקס
קטגוריה:כדורסלני סן אנטוניו ספרס
קטגוריה:כדורסלני דנוור נאגטס
קטגוריה:כדורסלני שארלוט הורנטס
קטגוריה:משתתפי משחק האולסטאר של ה-NBA
קטגוריה:זוכי תחרות השלשות של ה-NBA
קטגוריה:בחירות דראפט של דאלאס מאבריקס
קטגוריה:ג'ורג'יה: כדורסלנים
קטגוריה:אמריקאים שנולדו ב-1960
רות טנא

**רות טנא** (20 במרץ 1936 - 8 במרץ 2016) הייתה מורה וסופרת ילדים ישראלית.

## ביוגרפיה
רות טנא נולדה ב-1936 בפתח תקווה בשם רות טילס להוריה אלטה ומנחם טילס שעבדו כאיכרים במושבה. רות הייתה בכורה ולאחריה נולדו אחותה יפה ואחיה אליעזר. סיימה את בית ספר תיכון בפתח תקווה והוסמכה כמורה בבית-המדרש למורים בגבעת השלושה. לאחר סיום לימודיה עבדה תקופה כמורה בבית ספר קרול שבעיר הולדתה ובמקביל כתבה סיפורים ומאמרים לעיתונות. החל משנת 1964 החלה לפרסם ספרי ילדים.

בשנים 1977 עד 1980 שהתה עם בעלה בשליחות בגרמניה וגם שם לא פסקה מלכתוב.

בשנותיה האחרונות התנדבה רות בבית החולים השרון, באגודה למען החייל ועוד.

רות נישאה לצבי טנא ולזוג נולד בן אחד (דורון טנא). נפטרה בשנת 2016 בפתח תקווה והובאה לקבורה בבית הקברות סגולה בעיר.

## נושאי כתיבתה
כתיבתה של רות מתאפיינת ברגישות, עד כדי רגשנות. היא משלבת את המציאות העכשווית של בני הנוער עם התרפקות נוסטלגית על שנות הנעורים התמימות. בספריה ומאמריה היא מתייחסת לבעיות איתן מתמודד הנוער כמו אלימות ושכול.

## ספריה
* **חלומו של דורון**, הוצאת יהושע צ'צ'יק, 1964.
* **אבא שלי גבור**, הוצאת יהושע צ'צ'יק, 1965.
* **טיס נולד במושבה**, הוצאת יהושע צ'צ'יק, 1965.
* **נבחרת העצמאות**, הוצאת יהושע צ'צ'יק, 1965.
* **דורון שלי: ארבעה-עשר סיפורים לפעוטות** (איירה: אלונה פרנקל), הוצאת מסדה, 1966.
* **שי וגיל**, הוצאת יבנה, 1967.
* **הסניטר**, הוצאת אל"ף, 1969.
* **כומתות בצבעים**, הוצאת אל"ף, 1969.
* **יום הולדת לדורון**, הוצאת עפר, 1970.
* **הקיץ הארוך ביותר**, הוצאת בוסתן, 1973.

## חברות בארגונים
* חברה בסומליו"ן.
* חברה בארגון העולמי לסופרי ילדים (IBBY).
* חברה באגודת הסופרים העברים במדינת ישראל.

## לקריאה נוספת
* אוריאל אופק, **[[לקסיקון אופק לספרות ילדים]]**, הוצאת זמורה ביתן, 1985.

## קישורים חיצוניים
* 
* טנא-טילס רותי, באתר "אגודת הסופרים העבריים"
* רות טנא טילס, באתר "מרכז פסג"ה פתח תקווה"
* "סופרים קוראים" - רות טנא טילס, באתר יוטיוב

## הערות שוליים

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סופרות ישראליות
קטגוריה:סופרים ישראלים
קטגוריה:נשים הקבורות בבית הקברות סגולה
קטגוריה:ישראליות שנולדו ב-1936
קטגוריה:ישראלים שנולדו ב-1936
קטגוריה:ישראליות שנפטרו ב-2016
קטגוריה:ישראלים שנפטרו ב-2016